Өлеңті орта мектебі

«Бақытты сәт»

математикалық сайыс

Орындаған: Рахимова Н.М.

2017-2018 жыл

Тақырыбы: «Бақытты сәт» математикалық сайыс

Мақсаты: Оқушыларды ойлана білуге, тапсырмаларды тиянақты, тыңғылықты орындауға баулу, әділ шешім айтуға, бірлікке ынтымақтастыққа, әдептілікке тәрбиелеу.

Міндеттері:

— Оқушылардың математикаға деген қызығушылығын арттыру, математикалық ойлау қабілетін дамыту, алған білімдерін тереңдету, кеңейту, есептеу дағдыларын жетілдіру.

— Оқушылардың зейінін, ойлау, зерде процестерін дамыту. Қиялын ұштап, қабілеттерін шыңдау, шығармашылық қабілетін дамыту.

— Дидактикалық, логикалық тапсырмалар арқылы оқушылардың ақыл-ой белсенділігін тәрбиелеу, ұйымшылдыққа, мәдениеттілікке, тиянақтылыққа баулу.  
Түрі: Жарыс сабақ

Әдістері: Сұрақ –жауап, сұхбаттасу, түсіндіру, көрнекілік, демонстрация

Сабақтың өткізілу формасы: Топпен жұмыс

Көрнекілігі: Презентация, карточкалар

Сайыс сабақтың барысы:

І Ұйымдастыру кезеңі

Психологиялық дайындық.

*Жүргізуші:* Қош келдіңіздер, қадірлі ұстаздар және оқушылар!  
Уа, жарандар, жарандар!

Мына бізге қараңдар

Мінекей залда тыныштық

Естілмейді дыбыс түк

Мұны біз де қостаймыз

Кешіккенді тоспаймыз

Ғылымдардың атасы

Математика пәнінен

«Бақытты сәт» сайысын бастаймыз.(1 слайд)

*Жүргізуші:* -Қымбатты білім сүйгіш жас достар! Орыс ғалымы М.Ломоносов «Ақыл-ойды тәртіпке келтіретін –математика, сондықтан да оны оқу керек»  —  деген. Олай болса, бүгін сендер қызықты, математиканың жұмбақты да, тартымды әлемімен танысасыңдар. Сендер бұл әлемнің қаншалықты қызықты, әрі сан түрлі екендігіне көз жеткізесіңдер.   
*Жүргізуші:* Сайыста сендерге әр түрлі қызықты сұрақтар мен тапсырмалар  
ұсынылады. Сайыста жеңу үшін сендер белсенділік танытып, берілген сұрақтарға өзгелерден тезірек ойланып, жауап берулерің керек.  
Сайысымыздың бағдарламасымен таныстырайық: (3слайд)

1. « Кел, танысайық!»

(топтардың атымен, ұранымен танысу)

2. «Бейнелі сөз»

3. “Ойнайық та, ойлайық” (әзіл есептер)

4. «Адасқан әріптер»

5. «Ойлан, тап!»

6. «Сандар сыры»

7. «Сиқырлы әріптер»

*Жүргізуші:*

Бүгінгі  күн сайыста  
Ешкімнен сен қалыспа  
Білімі кімнің көп болса,  
Сол озады сайыста дегендей сайысқа қатысушылар:    
І топ: «Зерек» тобы  
ІІ топ:  «Жігер» тобы

Бағдарлама бойынша

1 кезең «Кел танысайық».  (4 слайд)

1-топ: «Зерек» тобы

Топ басшысы:

Біздің ұран: « Егеменді елдің тірегі- оқу мен білім»

2-топ: « Жігер» тобы

Топ басшысы:

Біздің ұран : «Оқусыз білім жоқ, білімсіз күнің жоқ»

*Жүргізуші:*

2 кезең «Бейнелі сөз» кезеңі. Математикалық бейнелі сөзді шешу. Дұрыс жауапқа 1 жетон беріледі.   
 М  ’7’ Р  Мысық, Етік, Р Шешуі: Метр

’Қаз Ай Ту  Шешуі: (Азайту) (5-7 слайтар)

3 кезең “Ойнайық та, ойлайық” (әзіл есептер) дұрыс жауап берілмесе келесі топқа жауап беруге болады. Әр дұрыс жауапқа 1 жетон беріледі. (8-10 слайдтар)

*«Зерек» тобы*

1. Етік киген Мысық төрт шортан ұстады. Бұл ұстағандарының жартысы. Ол неше балық ұстады? (8 шортан)

2. Ағаш басында 2 балық отыр еді.Оларға тағы 2 балық ұшып келді.Барлығы неше балық болды? (Балықтар ұшпайды)

3.Егер тырна бір аяғымен тұрса 3 кг болады, ал екі аяғымен тұрса оның салмағы қанша?(3 кг)

4.Төрт қойдың неше аяғы бар? (16 аяқ)

5. Асханаға 100 кг пияз және одан 3 есе артық картоп әкелінді. Асханаға неше кг картоп әкелінді? (300 кг)

6. Ағаш үстінде 100 торғай отырады. Аңшы 10 торғайды атып алады. Торғайдың қаншасы қалады? (10 торғай)

*«Жігер» тобы*

1. 1 кг етті пісіру үшін 1 сағат қажет. Осындай еттің жарты килограмын пісіру үшін қанша уақыт қажет? (1 сағат)  
2. Қайыңда 6 алма өсіп тұр еді, 2 - уі түсіп қалды. Ағашта неше алма қалды. (қайында алма өспейді)

3.1 жұмыртқа 3 минутта піссе, 4 жұмыртқа қанша минутта піседі? (3 минут)

4. Үстел беті төртбұрышты, оның бір бұрышын арамен кесіп алсақ, неше бұрыш қалады? (5 бұрыш)

5.Бөлменің төрт бұрышында бір-бір мысықтан отыр. Әр мысықтың алдында үш мысықтан отыр. Барлығы бөлмеде неше мысық бар? (4мысық)

6. Кез келген санды бірге көбейткенде...(Сол санның өзі шығады)

4-кезең. «Адасқан әріптер» кезеңі. Қанша сөз дұрыс табады, соған сәйкес 1 жетон беріледі. (11-12 слайдтар)  
«Адасқан» әріптерді орнына қой.

1-топ ӘРЕДЕЖ ,РҰШЫБ, ЛЕСУӘ, ЛӨКЕШБ, УБК,

2-топ ЦКИРЬЛУ,  ЗҮУТ, ЕБШРҢЕ, АНС, СОУҚ

Жауабы:  / дәреже, бұрыш, сәуле, бөлшек, куб,  циркуль, түзу,  шеңбер, сан, қосу /

5-кезең. «Ойлан, тап!» (13-15 слайдтар)

-Әр түрлі білім сырын ұға алатын.  
Жылдамдық керек мұнда әрі өткірлік - дұрыс жауапқа 5 жетон беріледі.   
Зерек тобы:

«Үй иесі мен ұрылар»

Бір күні Қожаның үйіне ұрылар түспек болады.

Үй иесі мұны сезіп:

-Сапырып-сапырып Сарманға бер,  
Құйып-құйып Құрманға бер,  
Есіктегі екеуге бер,  
Төрдегі төртеуге бер  
Өзің іш те маған бер деген екен.  
Мұны естіген ұрылар – «Қой мұнымыз болмас. Бұл үй толы кісі болды, әрі бізден екі есе артық екен, кетейік»- деп кетіп қалыпты. Үй иесі тапқырлығымен ұрылардан осылай аман қалыпты.  
-Сонда барлығы нешеу, ұры қанша? (10 адам, 5 ұры)

Жігер тобы

Бір күні әкесі ұлына бір кітап беріп, «Мына кітапты оқысаң, саған 2000 теңге беремін», депті. Баласы 1 аптадан кейін әкесіне келіп, «Әке кітапты оқыдым, 2000 теңгемді бересіз бе?» дейді. Сонда әкесі баласына «Кітапты оқымағансың» деп жауап беріпті. Баласының кітапты оқымағанын әкесі қайдан білген? Ж:Өйткені 2000 теңге кітаптың ішінде болған.

6-кезең «Сандар сыры»   (16-17 слайдтар)  
Өнерлі балаларға кім жеткен,  
Әр салада небір өнер көрсеткен,  
Төртінші сайысты біз бастайық,  
Өнерлінің әрқашанда өрісі кең – деп «Сандар сыры» атты  келесі кезеңге көшейік. Бірінші болып, дұрыс жауапты тапқан топқа 5 жетон беріледі.   
Амалдарды орындап, мақалды тап:

1) 1476:3 – 2 + 2563 \* 5 =   13305

2) 76+1575:9 -  (45:9+358) – 321= 209

3) (732 - 32:8)\*6-124\*5 = 3748

4) (14 : 7- 2):12+16\*(548 - 23) =  8400

Жақсыдан қалма,

Жаманға баспа  
Көрермендермен сайыс  
1. Бір ағаштың он екі бұтағы бар,  
Әр бұтағында отыздан жапырағы бар.  
Жапырақтарының бір жағы ақ, бір жағы қара. (Жыл, ай, күн мен түн)  
2. Бір үйде тұрады екен елу батыр  
Үй сыртына сүйкенсе — ақ өліп жатыр. (Сіріңке)  
3. Бірін — бірі қоштаған,  
Бір үйден көрдім,  
Қырық екі дос – жаран. (42 әріп)  
4. 12 жылдың мүшел аттарын ата? (тышқан, сиыр, барыс, қоян, ұлу, жылан, жылқы, қой, мешін, тауық, ит, доңыз)  
5. Білгенің бір тоғыз - ..... (Білмегенің тоқсан тоғыз.)

7- кезең «Сиқырлы әріптер» (18-20 слайдтар)

Ғылымның сырын ұғына

Шығыңдар білім шыңына.  
Ұқыптылық пен зеректік  
Жеткізер сіздердей өренді  
Жеңістің мынау шыңына –дей келе, «Сиқырлы әріптер» кезеңіне де жеттік. Бұл кезеңде бірінші болып, дұрыс жауапты тапқан топқа 5 жетон беріледі.

-Ендеше, сайыстың қорытындысын шығарып, бүгінгі сайысымыздың ең тапқыр оқушылар тобын  атап өтсек.  Оқушыларды сыйлықпен марапаттау.  
Математика-толған тәртіп, мағына мен мән

Математика-толған тамаша заңдылық пен сән

Математика-толып жатқан терең сыр

Шетсіз, шексіз дариядай бейне бір-дей отыра бүгінгі сайысымызды аяқтауға рұқсат етіңіздер. (21-22 слайдтар)